pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินบริจาคช่วยเหลือผู้ประสบภัยน้ำท่วม จากตัวแทน วปอ.58
วันศุกร์ที่ 4 สิงหาคม 2560
รมต.นร. ออมสินฯ รับมอบเงินบริจาคช่วยเหลือผู้ประสบภัยน้ําท่วม จากตัวแทน วปอ.58
ซึ่งเป็นนโยบายเร่งด่วนที่นายกรัฐมนตรี มอบหมายทุกหน่วยงานราชการที่เกี่ยวข้อง ให้เร่งดําเนินการช่วยเหลือและเยียวยา เพื่อบรรเทาความเดือดร้อนของประชาชนอย่างเต็มที่
วันนี้ (4 สิงหาคม 2560) เวลา 10.30 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นตัวแทนรัฐบาลรับมอบเงินบริจาคช่วยเหลือผู้ประสบอุทกภัย จากตัวแทนวิทยาลัยป้องกันราชอาณาจักร รุ่น 58 (วปอ.58) จํานวนเงิน 450,000 บาท
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณตัวแทน วปอ.58 ที่ได้บริจาคช่วยเหลือผู้ประสบอุทกภัย ซึ่งเป็นนโยบายเร่งด่วนที่นายกรัฐมนตรี มอบหมายทุกหน่วยงานราชการที่เกี่ยวข้อง ให้เร่งดําเนินการช่วยเหลือและเยียวยา เพื่อบรรเทาความเดือดร้อนของประชาชนอย่างเต็มที่
จากนั้น รัฐมนตรีประจําสํานักนายกรัฐมนตรี ได้เปิดเผยกับสื่อมวลชนว่า วันนี้ สํานักนายกรัฐมนตรี ร่วมกับ บริษัท อสมท จํากัด (มหาชน) เตรียมจัดงาน “ประชารัฐร่วมใจ ใต้ร่มพระบารมี” ใน เวลา 18.00 – 19.30 น. ณ ตึกสันติไมตรี ทําเนียบรัฐบาล โดยมี พล.อ.ประยุทธ์ จันทร์โอชา นายกรัฐมนตรีเป็นประธานในงาน จึงขอให้ช่วยกันประชาสัมพันธ์งานดังกล่าวเพื่อช่วยเหลือผู้ประสบอุทกภัยอีกทางหนึ่ง และได้แจ้งยอดรับเงินบริจาคในวันนี้ว่าประมาณ 130 ล้านบาทแล้ว พร้อมกล่าวย้ําว่าหลังเสร็จสิ้นงานในวันนี้แล้ว ประชาชนยังสามารถบริจาคได้ตลอดจนถึงเดือนกันยายน 2560 โดยนําใบเสร็จรับเงินที่บริจาคฯ ไปหักลดหย่อนภาษีได้ ทั้งนี้ เป็นไปตามหลักเกณท์ของกระทรวงการคลัง
อนึ่ง เมื่อช่วงเวลาเช้าวันนี้ 09.30 น. ปลัดสํานักนายกรัฐมนตรีเป็นผู้รับมอบ เงินบริจาคช่วยเหลือผู้ประสบอุทกภัยจากตัวแทนผู้บริหารกระบวนการยุติธรรมระดับสูง (บยส) รุ่นที่ 19 จํานวนเงิน 151,999 บาท
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงชนบทรายงานความคืบหน้าโครงการก่อสร้างถนนสายแยกทางหลวงหมายเลข 1098 - ทางหลวงหมายเลข 1 (ตอนที่ 2) อำเภอเมือง จังหวัดเชียงราย
วันจันทร์ที่ 5 กุมภาพันธ์ 2561
กรมทางหลวงชนบทรายงานความคืบหน้าโครงการก่อสร้างถนนสายแยกทางหลวงหมายเลข 1098 - ทางหลวงหมายเลข 1 (ตอนที่ 2) อําเภอเมือง จังหวัดเชียงราย
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงหมายเลข 1098 - ทางหลวงหมายเลข 1 (ตอนที่ 2) อําเภอเมือง จังหวัดเชียงราย ระยะทาง 28.780 กิโลเมตร มีความคืบหน้าร้อยละ 37 คาดว่าจะแล้วเสร็จประมาณปลายปี 2561
เพื่อพัฒนาระบบโลจิสติกส์บริเวณท่าเรือเชียงแสน แห่งที่ 2 ส่งเสริมศักยภาพทางการค้าและการท่องเที่ยวในพื้นที่ภาคเหนือ
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า ทช. ได้ดําเนินการก่อสร้างถนนทางหลวงชนบท สาย ชร. 1063 เชื่อมทางหลวงหมายเลข 1129 - ทางหลวงหมายเลข 1098 (ตอนที่ 1) อําเภอเชียงแสน จังหวัดเชียงราย ระยะทาง 14.564 กิโลเมตร แล้วเสร็จเมื่อปี 2558 เพื่อเพิ่มประสิทธิภาพการเดินทางและการขนส่งสินค้าจากท่าเรือเชียงแสนเข้าสู่ตัวเมืองเชียงราย เชื่อมต่อโครงข่ายระบบคมนาคมเพื่อแบ่งเบาปริมาณการจราจร ระหว่างท่าเรือเชียงแสนกับตัวเมืองเชียงรายให้มีความสะดวก ปลอดภัย ปัจจุบัน ทช. ได้ดําเนินการก่อสร้างถนนสายแยกทางหลวงหมายเลข 1098 - ทางหลวงหมายเลข 1 อําเภอเมือง จังหวัดเชียงราย ระยะทางรวม 28.780 กิโลเมตร ประกอบด้วย การก่อสร้างถนนสายหลัก ระยะทาง 26.011 กิโลเมตร และถนนเชื่อม จ3 ระยะทาง 2.769 กิโลเมตร เป็นถนนผิวจราจรลาดยางแบบแอสฟัลติกคอนกรีต ขนาด 4 ช่องจราจร พร้อมจุดกลับรถ 8 แห่ง และสะพานขนาดใหญ่ข้ามแม่น้ํากก 2 แห่ง งบประมาณ 1,656 ล้านบาท ปัจจุบันผลงานมีความก้าวหน้าร้อยละ 37 (ข้อมูล ณ วันที่ 1 กุมภาพันธ์ 2561) คาดว่าการก่อสร้างจะแล้วเสร็จพร้อมเปิดให้ประชาชนสัญจรได้ประมาณปลายปี 2561 เพื่อช่วยพัฒนาระบบโลจิสติกส์บริเวณท่าเรือเชียงแสน แห่งที่ 2 เสริมศักยภาพทางการค้าในพื้นที่ภาคเหนือ และการลงทุนระหว่างประเทศไทยกับสาธารณรัฐประชาชนจีนที่มีแนวโน้มเติบโตอย่างต่อเนื่อง
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดงานสัมมนา “ความท้าทายใหม่ในเศรษฐกิจยุคดิจิทัลที่ภาครัฐจำเป็นต้องปรับตัว”
วันพฤหัสบดีที่ 16 สิงหาคม 2561
ปลัดกระทรวงดิจิทัลฯ เป็นประธานเปิดงานสัมมนา “ความท้าทายใหม่ในเศรษฐกิจยุคดิจิทัลที่ภาครัฐจําเป็นต้องปรับตัว”
ปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนา “ความท้าทายใหม่ในเศรษฐกิจยุคดิจิทัลที่ภาครัฐจําเป็นต้องปรับตัว” พร้อมปาฐกถาพิเศษหัวข้อ “ประเด็นที่มีความสําคัญเร่งด่วนและส่งผลต่อทิศทางการขับเคลื่อนนโยบาย ของหน่วยงานภาครัฐในยุค 4.0” โดยสํานักงานคณะกรรมการธุรกรรมทางอิเล็กทรอนิกส์ สํานักงานปลัดกระทรวงดิจิทัลฯ จัดขึ้น จากการเล็งเห็นถึงความสําคัญของการนําเทคโนโลยีดิจิทัลมาช่วยในการปรับปรุงและพัฒนาบริการภาครัฐ ซึ่งการพัฒนาดังกล่าวก่อให้เกิดความท้าทายในการบริหารจัดการข้อมูล รวมถึงการป้องกันภัยทางไซเบอร์ที่จะทําให้เกิดความเสี่ยงหรือความเสียหายต่อองค์กร ทั้งยังเป็นการสร้างความตระหนักรู้ เกี่ยวกับแนวโน้มและสถานการณ์ความเสี่ยงด้านนโยบายและด้านกฎหมายที่เกี่ยวข้องกับการบริหารจัดการข้อมูลสารสนเทศ การป้องกันภัยทางไซเบอร์ และการยกระดับการให้บริการภาครัฐให้มีประสิทธิภาพรองรับการเปลี่ยนแปลงเข้าสู่ยุค Thailand 4.0 เมื่อวันที่ 14 สิงหาคม 2561 ณ ห้องแกรนด์ บอลรูม โรงแรม เวสทิน แกรนด์ สุขุมวิท ถนนสุขุมวิท เขตวัฒนา กรุงเทพฯ
*************************
รัฐบาลไทย-ข่าวทำเนียบรัฐบาล-รมว.พม. ชื่นชมเด็กหนุ่มวัย 15 ปี ครัวฐานะยากจน แต่สู้ชีวิต รับจ้างทำงานหารายได้เลี้ยงดูตัวเองและตาทวดแก่ชราวัย 79 ปี ที่ จ.อุบลราชธานี
วันศุกร์ที่ 29 กันยายน 2560
รมว.พม. ชื่นชมเด็กหนุ่มวัย 15 ปี ครัวฐานะยากจน แต่สู้ชีวิต รับจ้างทํางานหารายได้เลี้ยงดูตัวเองและตาทวดแก่ชราวัย 79 ปี ที่ จ.อุบลราชธานี
รมว.พม. ชื่นชมเด็กหนุ่มวัย 15 ปี ครัวฐานะยากจน แต่สู้ชีวิต รับจ้างทํางานหารายได้เลี้ยงดูตัวเองและตาทวดแก่ชราวัย 79 ปี ที่ จ.อุบลราชธานี พร้อมเร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.บุรีรัมย์
วันนี้ (29 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 724/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กหนุ่มวัย 15 ปี ครอบครัวมีฐานะยากจน แต่สู้ชีวิต รับจ้างทํางานเป็นลูกจ้างที่อู่ซ่อมรถ ไร่พริก และไร่มันสําปะหลัง เพื่อหารายได้จุนเจือครอบครัวเลี้ยงดูตัวเอง และตาทวดแก่ชรา วัย 79 ปี ที่ป่วยเป็นโรคเบาหวาน ความดัน และไขมันอุดตันในเส้นเลือด เดินไม่ค่อยสะดวก ทั้ง 2 ชีวิต อาศัยอยู่กัน เพียงลําพัง อาศัยขอข้าววัดกินประทังชีวิต ที่จังหวัดอุบลราชธานี นั้น ตนขอชื่นชมเด็กหนุ่มคนดังกล่าว ที่มีความขยันหมั่นเพียร กตัญญู มุมานะอดทน มีความตั้งใจช่วยเหลือครอบครัว โดยไม่ย่อท้อต่อความยากลําบาก นับว่าเป็นตัวอย่างที่ดีของเด็กและเยาวชน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดอุบลราชธานี (พมจ.อุบลราชธานี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคม ของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการการศึกษาของเด็กหนุ่มคนดังกล่าวในระยะยาว และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของชายชราคนดังกล่าวอย่างต่อเนื่อง นอกจากนี้ ให้คําแนะนําแก่ครอบครัวดังกล่าวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีชายชราวัย 70 ปี ต้องออกเดินเท้าแต่เช้ามืดทุกวัน เป็นระยะทางกว่า 10 กิโลเมตร เพื่อไปขอข้าววัดกินประทังชีวิต ถูกลูกหลานทอดทิ้งให้อยู่เพียงลําพัง ไม่เคยกลับมาเหลียวแล ที่อําเภอประโคนชัย จังหวัดบุรีรัมย์ นั้น ตนได้กําชับให้พัฒนาสังคมและความมั่นคงของมนุษย์จังหวัดบุรีรัมย์ (พมจ.บุรีรัมย์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคม ของครอบครัวดังกล่าวเพื่อให้การช่วยเหลือในเบื้องต้นตามภารกิจด้านผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ให้คําแนะนําในเรื่องสวัสดิการสังคม เพื่อขอรับสิทธิตามกฎหมายและความเหมาะสมในระยะยาวต่อไป
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมพิธีเปิดการประชุมสุดยอดอาเซียน ครั้งที่ 28 และ 29
วันเสาร์ที่ 22 ตุลาคม 2559
นายกรัฐมนตรีเข้าร่วมพิธีเปิดการประชุมสุดยอดอาเซียน ครั้งที่ 28 และ 29
นายกรัฐมนตรีเข้าร่วมพิธีเปิดการประชุมสุดยอดอาเซียน ครั้งที่ 28 และ 29
วันนี้ (6 กันยายน 2559) น. พลเอก ประยุทธ์ จันทร์โอชา นายกรัฐมนตรีและภริยา ร่วมกับผู้นําอาเซียนอีก 9 ประเทศ เข้าร่วมพิธีเปิดการประชุมสุดยอดอาเซียน ครั้งที่ 28 และ 29 ศูนย์การประชุมแห่งชาติ (National Convention Centre – NCC)
โดยในเวลา 12.30 นายกรัฐมนตรีและภริยาเดินทางถึงศูนย์การประชุมแห่งชาติ และสัมผัสมือทักทายกับนายทองลุน สีสุลิด นายกรัฐมนตรีสาธารณรัฐประชาธิปไตยประชาชนลาวและนางนาลี สีสุลิด ภริยา ที่รอต้อนรับ ณ บริเวณ Main Lobby จากนั้น พิธีเปิดการประชุมสุดยอดอาเซียน ครั้งที่ 28 และ 29 ได้เริ่มขึ้น
จากนั้นเวลา 13.35 น. นายกรัฐมนตรีพร้อมผู้นําอาเซียน 9 ประเทศได้เข้าร่วมพิธีเปิดโครงการ Visit ASEAN@50 ซึ่งเป็นโครงการความร่วมมือของประเทศสมาชิกเพื่อดึงดูดนักท่องเที่ยวมาสู่ภูมิภาคอาเซียน โดยจะเปิดตัวอย่างเป็นทางการ ในปีพ.ศ. 2560 อันเป็นวาระครบรอบ 50 ปี การก่อตั้งสมาคมประชาชาติแห่งเอเชียตะวันออกเฉียงใต้ (ASEAN) โดยจะมีการรวบรวม 50 เทศกาลและ 50 ประสบการณ์เดินทางท่องเที่ยวที่น่าประทับใจในประเทศสมาชิก เพื่อส่งเสริมความร่วมมือด้านการท่องเที่ยวในอาเซียนและเป็นการประชาสัมพันธ์การเป็นจุดหมายปลายทางเดียวกันของอาเซียนในการนําเสนอสินค้าทางการท่องเที่ยวที่หลากหลาย ทั้งเรื่องวัฒนธรรม ธรรมชาติและความมีมิตรไมตรีของผู้คนในภูมิภาคนี้ผ่านกิจกรรมเทศกาลรูปแบบต่างๆ ทั้งภายในประเทศสมาชิกและกิจกรรมระดับนานาชาติ​
โดยในเวลาต่อมา นายกรัฐมนตรีได้เข้าร่วมการประชุมสุดยอดอาเซียน ครั้งที่ 28 (Plenary) ณ ห้องหมายเลข 2 ศูนย์ประชุม NCC
รัฐบาลไทย-ข่าวทำเนียบรัฐบาล-หมายเลขโทรศัพท์ของสถานเอกอัครราชทูต และ สถานกงสุลใหญ่ทั่วโลก
วันอังคารที่ 7 เมษายน 2563
หมายเลขโทรศัพท์ของสถานเอกอัครราชทูต และ สถานกงสุลใหญ่ทั่วโลก
สําหรับผู้ที่ต้องการติดต่อหรือสอบถามข้อมูล
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ เปิดงานและบรรยายในหัวข้อ "Create Thailand as an ASEAN Logistics Hub" ในงาน INTELLIGENT WAREHOUSE SEMINAR 2018 HOW Intelligent Warehouse Support EEC
วันพฤหัสบดีที่ 9 สิงหาคม 2561
รัฐมนตรีช่วย สมชายฯ เปิดงานและบรรยายในหัวข้อ "Create Thailand as an ASEAN Logistics Hub" ในงาน INTELLIGENT WAREHOUSE SEMINAR 2018 HOW Intelligent Warehouse Support EEC
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานและบรรยายในหัวข้อ "Create Thailand as an ASEAN Logistics Hub" ในงาน INTELLIGENT WAREHOUSE SEMINAR 2018 HOW Intelligent Warehouse Support EECณ พัฒนา คอนเวนชัน ฮอลล์ พัฒนา กอล์ฟคลับ
วันนี้ (9 สิงหาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานและบรรยายในหัวข้อ "Create Thailand as an ASEAN Logistics Hub" ในงาน INTELLIGENT WAREHOUSE SEMINAR 2018 HOW Intelligent Warehouse Support EEC ซึ่งการจัดสัมมนาดังกล่าว ได้จัดขึ้นในพื้นที่ EEC เพื่อแสดงศักยภาพของผู้ประกอบการในพื้นที่ และสร้างความรู้ความเข้าใจเกี่ยวกับระบบคลังสินค้าอัจริยะและระบบอัตโนมัติหุ่นยนต์ที่จะนํามาประยุกต์ใช้ในอุตสาหกรรมเพื่อตอบสนองความต้องการของลูกค้า ทั้งยังเป็นช่องทางให้ผู้ซื้อผู้ขายได้พบปะเจรจาธุรกิจและสร้างเครือข่ายพันธมิตร
โดยมีนายภูษิต ศศิธรานนท์ กรรมการผู้จัดการใหญ่ บริษัท เอ็กซ์โปลิงค์ โกลบอล เน็ทเวิร์ค จํากัด และ นางนิชาภา ยศวีร์ ผู้อํานวยการฝ่ายพัฒนาศักยภาพอุตสาหกรรมไมซ์ สํานักงานส่งเสริมการประชุมและจัดนิทรรศการ (องค์การมหาชน) หรือ ทีเส็ป ให้การต้อนรับ ณ พัฒนา คอนเวนชัน ฮอลล์ พัฒนา กอล์ฟคลับ แอนด์ รีสอร์ท อําเภอศรีราชา จังหวัดชลบุรี
รัฐมนตรีช่วยว่าการกระทรวงอุตสาหกรรม เผยว่า ตลอดปี 60 ธุรกิจโลจิสติกส์ในประเทศไทยเติบโตที่ร้อยละ 7.0 และมีแนวโน้มในการเติบโตต่อเนื่องทุกปี และในปี 61 มี 3 ปัจจัยคอยเกื้อหนุนให้ธุรกิจโลจิสติกส์เติบโตอย่างต่อเนื่อง คือ 1. เศรษฐกิจขยายตัว 2. การเบิกจ่ายภาครัฐ การเบิกจ่ายงบประมาณที่ภาครัฐบาลเร่งอนุมัติโครงการในช่วงครึ่งหลังของปี 60 และ 3. การส่งออกขยายตัว
ทั้งนี้ภาพรวมของต้นทุนด้านโลจิสติกส์มีสัดส่วนต้นทุนของสินค้าคงคลังหรือคลังสินค้าและการจัดการกว่า 50% หากผู้ประกอบการนําเทคโนโลยีและนวัตกรรมต่างๆ เข้ามาประยุกต์ใช้ในอุตสาหกรรมคลังสินค้า จะทําให้ลดต้นทุนการบริการจัดการในส่วนนี้ สร้างกําไรมากขึ้นและเชื่อมต่อความต้องการของผู้บริโภคได้ เป็นแนวทางสู่ยุคของไทยแลนด์ 4.0
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงยุติธรรม จังหวัดตาก และจังหวัดพิจิตร
วันศุกร์ที่ 31 มกราคม 2563
ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงยุติธรรม จังหวัดตาก และจังหวัดพิจิตร
ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงยุติธรรม จังหวัดตาก และจังหวัดพิจิตร
ในวันจันทร์ที่ ๒๗ มกราคม ๒๕๖๓ เวลา ๑๐.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ลงพื้นที่ตรวจเยี่ยมเรือนจํากลางจังหวัดตาก เพื่อติดตามผลการดําเนินงานโครงการราชทัณฑ์ปันสุข
รับฟังผลสรุปการดําเนินงาน ซึ่งได้กล่าวชื่นชมถึงผลการดําเนินงาน
โดยเฉพาะเรื่องการพัฒนาอาชีพเพื่อสร้างรายได้ของผู้ต้องขังในเรือนจํา
ที่สามารถส่งเสริมพัฒนาเป็นไปในทิศทางที่ดี
พร้อมทั้ง ได้เข้าเยี่ยมชมสถานพินิจและคุ้มครองเด็กและเยาวชนจังหวัดตากแห่งใหม่
โดยให้ข้อแนะนํา และให้กําลังใจแก่ผู้ปฏิบัติงาน
หลังจากนั้น เวลา ๑๖.๐๐ น. เข้าตรวจเยี่ยมเรือนจําจังหวัดพิจิตร
และร่วมประชุมหารือร่วมกับหัวหน้าส่วนราชการสังกัดกระทรวงยุติธรรม
ณ สํานักงานยุติธรรมจังหวัดพิจิตร
เพื่อรับทราบผลการดําเนินงานพร้อมทั้งให้คําแนะนําและข้อเสนอแนะต่อผู้ปฏิบัติงาน
รัฐบาลไทย-ข่าวทำเนียบรัฐบาล-บกปภ.ช. สั่งการเตรียมพร้อมป้องกันและแก้ไขปัญหาภัยหนาว พร้อมดูแลประชาชน นักท่องเที่ยวใน 55 จังหวัด เหนือ อีสาน กลาง ตะวันออก
วันศุกร์ที่ 1 พฤศจิกายน 2562
บกปภ.ช. สั่งการเตรียมพร้อมป้องกันและแก้ไขปัญหาภัยหนาว พร้อมดูแลประชาชน นักท่องเที่ยวใน 55 จังหวัด เหนือ อีสาน กลาง ตะวันออก
บกปภ.ช. สั่งการเตรียมพร้อมป้องกันและแก้ไขปัญหาภัยหนาว พร้อมดูแลประชาชน นักท่องเที่ยวใน 55 จังหวัด เหนือ อีสาน กลาง ตะวันออก
วันนี้ (1 พ.ย. 62) ณ ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า กองอํานวยการป้องกันและบรรเทาสาธารณภัยกลาง ได้เตรียมการป้องกันและแก้ไขปัญหาภัยหนาว เพื่อให้การช่วยเหลือผู้ประสบภัยหนาวให้เป็นไปอย่างมีประสิทธิภาพ เนื่องจากกรมอุตุนิยมวิทยา ได้ออกประกาศว่าประเทศไทยได้เริ่มเข้าสู่ฤดูหนาวตั้งแต่วันที่ 17 ตุลาคม 62 และคาดหมายลักษณะอากาศช่วงฤดูหนาวของประเทศไทยจะมีอากาศหนาวจนถึงกลางเดือนกุมภาพันธ์ 62 ซึ่งในช่วงครึ่งหลังของเดือนธันวาคม 62 จะเป็นช่วงที่มีอากาศหนาวเย็นที่สุด ต่อเนื่องไปจนถึงปลายเดือนมกราคม 63
พลเอก อนุพงษ์ เผ่าจินดา กล่าวว่า ได้สั่งการให้กองอํานวยการป้องกันและบรรเทาสาธารณภัยจังหวัดในพื้นที่ภาคเหนือ ภาคตะวันออกเฉียงเหนือ ภาคกลาง และภาคตะวันออก รวม 55 จังหวัด โดยบูรณาการหน่วยงานในพื้นที่ ทําหน้าที่ติดตามสภาวะอากาศ และประชุมร่วมกับองค์กรปกครองส่วนท้องถิ่นและหน่วยงานที่เกี่ยวข้อง เพื่อเตรียมความพร้อมในการให้ความช่วยเหลือผู้ประสบภัยหนาวในพื้นที่ รวมถึงสร้างการรับรู้ให้กับประชาชนโดยการประชาสัมพันธ์และให้คําแนะนําในการดูแลสุขภาพ พร้อมทั้งให้ประสานหน่วยงานสาธารณสุขเฝ้าระวังและเตรียมความพร้อมป้องกันโรคติดต่อในช่วงฤดูหนาว และกําหนดแนวทางในการให้ความช่วยเหลือและจัดเตรียมเครื่องกันหนาวแก่ ผู้สูงอายุ เด็กไร้ผู้อุปการะ คนพิการทุพพลภาพ สตรีมีครรภ์ และผู้มีรายได้น้อย นอกจากนั้นได้สั่งการให้ทุกจังหวัดกําหนดมาตรการในการป้องกันการเกิดอัคคีภัย และรณรงค์ขอความร่วมมือเกษตรกรให้ใช้วิธีการไถกลบ แทนการเผาตอซังและวัสดุทางการเกษตร เพื่อลดมลพิษในอากาศและปัญหาหมอกควัน พร้อมทั้งเตรียมความพร้อมของเจ้าหน้าที่ รถยนต์ดับเพลิง รถบรรทุกน้ํา และอุปกรณ์ดับเพลิงให้มีความพร้อมปฏิบัติงานได้ทันที
สําหรับการเผชิญเหตุและการให้ความช่วยเหลือ เมื่อเกิดสถานการณ์ภัยหนาวขึ้นในพื้นที่ ได้สั่งการให้ทุกจังหวัดดําเนินการตามแผนเผชิญเหตุจังหวัด พร้อมทั้งบูรณาการประสานงานกับหน่วยงานต่าง ๆ ทั้งหน่วยทหาร ภาคราชการ ภาคเอกชน องค์กรการกุศล มูลนิธิ และประชาชนจิตอาสา เพื่อช่วยเหลือผู้ประสบภัยหนาว และกําหนดมาตรการในการป้องกันและลดอุบัติเหตุที่อาจเกิดขึ้นแก่นักท่องเที่ยวที่เดินทางไปตามสถานที่ท่องเที่ยวที่มีอากาศหนาวเย็น เช่น ทัศนวิสัยจากหมอกหนา เสี่ยงต่อการเกิดอุบัติเหตุจากการจราจร และอัคคีภัยในเต็นท์ที่พักของนักท่องเที่ยว เป็นต้น รวมถึงจัดเจ้าหน้าที่และอาสาสมัครภาคประชาชนเพื่ออํานวยความสะดวกให้กับนักท่องเที่ยว
พลเอก อนุพงษ์ เผ่าจินดา กล่าวเพิ่มเติมว่า ได้เน้นย้ําให้ทุกจังหวัดถือปฎิบัติตามระเบียบและหลักเกณฑ์ที่เกี่ยวข้องอย่างเคร่งครัดในการช่วยเหลือผู้ประสบภัยหนาว โดยคํานึงถึงความเดือดร้อนของประชาชนที่ขาดแคลนเครื่องกันหนาวเป็นสําคัญ และให้ทุกจังหวัดประสานงานกับส่วนราชการ ภาคเอกชน มูลนิธิ และองค์กรการกุศลในพื้นที่ และประชาชนจิตอาสา เพื่อให้การช่วยเหลือผู้ประสบภัยหนาวไม่ซ้ําซ้อนกันและเป็นไปอย่างทั่วถึง.
กองสารนิเทศ สป.มท.
ครั้งที่ 184/2562
รัฐบาลไทย-ข่าวทำเนียบรัฐบาล-รัฐมนตรี "เฉลิมชัย" ลุยน้ำท่วม พบเกษตรกร พร้อมมอบถุงยังชีพ
วันจันทร์ที่ 16 กันยายน 2562
รัฐมนตรี "เฉลิมชัย" ลุยน้ําท่วม พบเกษตรกร พร้อมมอบถุงยังชีพ
รัฐมนตรี "เฉลิมชัย" ลุยน้ําท่วม พบเกษตรกร พร้อมมอบถุงยังชีพ ยืนยัน ! จะเร่งแก้ไขปัญหาและจ่ายเงินชดเชยให้เร็วที่สุด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังพบปะเกษตรกร และมอบถุงยังชีพและหญ้าอาหารสัตว์พระราชทาน เพื่อช่วยเหลือผู้ประสบอุทกภัย ณ บ้านท่าเยี่ยม ต.วังหลวง อ.เสลภูมิ จ.ร้อยเอ็ด ว่า ในวันนี้ได้สั่งการให้กรมส่งเสริมการเกษตรสํารวจพื้นที่การเกษตรที่ได้รับความเสียหาย โดยได้ประสานงานกับนายอําเภอและผู้ว่าราชการจังหวัดถึงพื้นที่ที่จะประกาศเป็นพื้นที่ที่ประสบภัยพิบัติ ซึ่งทางกระทรวงเกษตรฯ จะเร่งดําเนินการโดยทันที และให้รายงานผลมาภายใน 1 สัปดาห์ เพื่อจะได้นําเสนอต่อนายกรัฐมนตรีและนําเงินชดเชยมาให้เร็วที่สุด
นอกจากนี้ ได้สั่งการหน่วยงานที่เกี่ยวข้องทั้งกรมการข้าว กรมส่งเสริมการเกษตร และกรมวิชาการเกษตร ให้เตรียมเมล็ดพันธุ์ข้าว และเมล็ดพันธุ์พืชที่ใช้น้ําน้อย ที่จะมาส่งเสริมให้พี่น้องเกษตรกรปลูกหลังจากนี้ เพื่อให้มีรายได้เสริม และสําหรับแหล่งน้ําทุกแห่งที่เป็นแหล่งน้ําสาธารณะหรือเป็นพื้นที่ที่จะนําน้ําไปเก็บกักไว้ จะให้กรมประมงได้นําพันธุ์สัตว์น้ํา เช่น พันธุ์ปลา พันธุ์กุ้ง มาปล่อยในระยะเวลา 3 - 4 เดือนข้างหน้า เพื่อให้พี่น้องประชาชนจะได้มีรายได้จากการจับปลาจับกุ้งไปเป็นรายได้เสริมเพื่อเลี้ยงครอบครัว
อย่างไรก็ตาม สําหรับค่าชดเชยความเสียหายจะได้รับตามระเบียบของทางราชการกําหนด ไม่ว่าจะเป็นพืช ประมง และปศุสัตว์ แต่มาตรการหลังการชดเชยนั้น รัฐบาลจะมาช่วยบรรเทาและแบ่งเบาภาระ อีกทั้งเพิ่มรายได้ให้กับพี่น้องเกษตรกรด้วย
"รัฐบาลไม่ได้นิ่งนอนใจ พร้อมเร่งแก้ไขปัญหาให้กับพี่น้องประชาชน ซึ่งรัฐบาลบูรณาการทุกหน่วยงานลงพื้นที่ดูแลประชาชนอย่างใกล้ชิด และแก้ไขปัญหาให้ผ่านพ้นไปโดยเร็วที่สุด" นายเฉลิมชัย กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-แคนาดาเชื่อมั่นศักยภาพประเทศไทย พร้อมกระชับความร่วมมือด้านเศรษฐกิจ
วันพุธที่ 8 สิงหาคม 2561
แคนาดาเชื่อมั่นศักยภาพประเทศไทย พร้อมกระชับความร่วมมือด้านเศรษฐกิจ
แคนาดาเชื่อมั่นศักยภาพประเทศไทย พร้อมกระชับความร่วมมือด้านเศรษฐกิจ
วันนี้ (8 สิงหาคม 2561) เวลา 11.00 น. นาย โจนาธาน ที ฟรายด์ (Mr. Jonathan T. Fried) ผู้แทนพิเศษของนายกรัฐมนตรีแคนาดาด้านเศรษฐกิจระหว่างประเทศ เข้าเยี่ยมคารวะรัฐมนตรีประจําสํานักนายกรัฐมนตรี (นายกอบศักดิ์ ภูตระกูล) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรียินดีที่ได้พบกับนาย โจนาธาน ที ฟรายด์ ผู้แทนพิเศษของนายกรัฐมนตรีแคนาดาด้านเศรษฐกิจระหว่างประเทศ พร้อมชี้แจ้งให้ทราบว่าไทยพิจารณาจะเข้าร่วมเป็นสมาชิกความตกลงหุ้นส่วนทางเศรษฐกิจภาคพื้นแปซิฟิกที่ครอบคลุมและก้าวหน้า (CPTPP) ผู้แทนพิเศษของนายกรัฐมนตรีแคนาดาด้านเศรษฐกิจระหว่างประเทศแสดงความยินดีที่ไทยจะเข้าร่วมการเป็นสมาชิก CPTPP ด้วย
ทั้งสองฝ่ายได้หารือในประเด็นสําคัญเพื่อประโยชน์ในการกระชับความร่วมมือระหว่างกันทางด้านการค้า และการลงทุน ด้วยศักยภาพของทั้งไทยและแคนาดาเชื่อว่าความร่วมมือกันจะส่งผลให้เพิ่มพูนความเจริญรุ่งเรือง โดยนายโจนาธานฯ ขอให้รัฐบาลไทยคํานึงถึงแคนาดาอย่างเป็นมิตร และยินดีด้วยที่จะร่วมมือทางเศรษฐกิจ แคนาดายินดีที่จะเป็นประตูให้ไทยสู่ตลาดยุโรป และสหรัฐฯ และชื่นชมรัฐบาลไทยต่อการดําเนินนโยบายเพื่อพัฒนาเศรษฐกิจ โดยรัฐมนตรีประจําสํานักนายกรัฐมนตรีกล่าวว่า ไทยอยู่ในจุดยุทธศาสตร์ที่มีความสําคัญอย่างมาก เพราะสามารถใช้ประโยชน์จากแหล่งน้ําทะเลจีนใต้ และทะเลอันดามัน และไม่ไกลจากประเทศใหญ่ เช่น จีนและอินเดีย จึงทําให้ประเทศไทยและภูมิภาคเอเชียตะวันออกเฉียงใต้ เป็นหนึ่งในตัวเลือกปลายทางของการลงทุนที่ดีที่สุด รวมทั้งรัฐบาลยังมีนโยบายส่งเสริมตลาดไทยให้เปิดกว้างอย่างเสรีและสร้างสภาพแวดล้อมอย่างเป็นมิตรกับนักลงทุนด้วย
รัฐมนตรีประจําสํานักนายกรัฐมนตรีกล่าวว่ารัฐบาลไทยได้ริเริ่มนโยบายด้านเศรษฐกิจที่สําคัญของไทย คือโครงการระเบียงเศรษฐกิจภาคตะวันออก (EEC) ซึ่งมีความคืบหน้าไปอย่างรวดเร็ว ขณะเดียวกันก็ได้มีการดําเนินการในส่วนต่างๆ เพื่อรองรับ และสนับสนุนการลงทุนจากต่างประเทศ โดยมีภาคเอกชนจากหลายประเทศแสดงความสนใจและยืนยันที่จะร่วมลงทุนในภายใต้โครงการ EEC ด้วยแล้ว ซึ่งเชื่อว่า ในอนาคตประเทศไทยจะมีพัฒนาที่ก้าวหน้าอย่างโดดเด่น เนื่องจากเอกชนที่ยืนยันจะเข้าร่วมโครงการจํานวนมาก และจากความสําเร็จที่ได้มีการดําเนินการแล้ว อาทิ การเปิดสนามบินอู่ตะเภา การเปิดศูนย์ซ่อมบํารุงอากาศยาน (Maintenance Repair and Overhaul: MRO) รถไฟความเร็วสูงเชื่อมการเดินทางสามสนามบิน และรถไฟรางคู่ รวมไปถึงไทยจะเป็นศูนย์อุตสาหกรรมรถยนต์ที่ใหญ่ที่สุดในภูมิเอเชียอีกด้วย
รัฐบาลไทย-ข่าวทำเนียบรัฐบาล-เปิดรับสมัครงาน บรรเทาผลกระทบด้านรายได้ช่วงโควิด 19
วันอังคารที่ 26 พฤษภาคม 2563
เปิดรับสมัครงาน บรรเทาผลกระทบด้านรายได้ช่วงโควิด 19
วันจันทร์ที่ 25 พฤษภาคม 2563
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
กระทรวงมหาดไทยเปิดรับสมัครลูกจ้างเหมาบริการผู้ช่วยเหลือเจ้าพนักงานควบคุมโรคติดต่อในเขตท้องที่ “1 คน 1 ตําบล ร่วมใจต้านภัยโควิด 19” จํานวน 7,255 อัตรา ทั่วประเทศ ระยะเวลาจ้างงานตั้งแต่วันที่ 1 มิ.ย. – 30 ก.ย. 63 ค่าตอบแทนคนละ 9,000 บาทต่อเดือน โดยให้นายอําเภอประกาศรับสมัครและคัดเลือกผู้ที่ได้รับผลกระทบด้านรายได้จากสถานการณ์โรคโควิด-19 จากทุกตําบล ตําบลละ 1 คน ซึ่งผู้สมัครต้องมีสัญชาติไทย อายุไม่ต่ํากว่า 18 ปีบริบูรณ์ การศึกษาไม่ต่ํากว่า ม.6 หรือ ปวช. และเป็นผู้มีภูมิลําเนาหรืออาศัยอยู่ในตําบลนั้น หรือมีชื่ออยู่ในทะเบียนบ้าน ไม่น้อยกว่า 6 เดือน จนถึงวันสุดท้ายของวันรับสมัคร ผู้สนใจสอบถามรายละเอียดเพิ่มเติมได้ที่ ที่ว่าการอําเภอทุกแห่งทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พลตรี คงชีพ ตันตระวาณิชย์ โฆษกกระทรวงกลาโหม
วันพุธที่ 22 มีนาคม 2560
พลตรี คงชีพ ตันตระวาณิชย์ โฆษกกระทรวงกลาโหม
พลตรี คงชีพ ตันตระวาณิชย์ โฆษกกระทรวงกลาโหม
พลตรี คงชีพ ตันตระวาณิชย์ โฆษกกระทรวงกลาโหม
ในฐานะประธานคณะอนุกรรมการด้านการประชาสัมพันธ์เพื่อสร้างความสามัคคีปรองดอง แถลงภาพรวมประจําสัปดาห์ ตลอด 3 วันตั้งแต่วันที่ 20-22 มีนาคม 2560 ในการพูดคุย แนวทางปรองดอง ต่อคณะอนุกรรมการ ป.ย.ป.ในส่วนภาคประชาสังคมว่า ขณะนี้มีองค์กร เข้ามาร่วมเสนอแนวทางปรองดองแล้ว 11 องค์กร ได้แก่ สภาสังคมสงเคราะห์แห่งประเทศไทย/คณะกรรมการสิทธิมนุษยชนแห่งชาติ /สถาบันอนาคตศึกษาเพื่อการพัฒนา /สภาทนายความในพระบรมราชูปถัมภ์/สถาบันสิทธิมนุษยชนและสันติศึกษา /เครือข่ายยุวทัศน์แห่งประเทศไทย /สถาบันสิทธิมนุษยชนและสันติศึกษา/ภาคีเครือข่ายต่อต้านการทุจริตคอรัปชั่น/ มูลนิธิคุ้มครองสัตว์ป่าและพรรณพืชแห่งชาติ / มูลนิธิสืบนาคะเสถียร/มูลนิธิกระจกเงา ซึ่งภาพรวมบรรยากาศเป็นไปด้วยดี และสร้างสรรค์ โดยทุกองค์กรมีความเข้าใจและมั่นใจในการเสนอข้อมูล ซึ่งเป็นประโยชน์ต่อประเทศ. ซึ่งมองเรื่องปรองดองว่าทุกฝ่ายต้องเป็นกลาง เปิดใจตัวเองโดยไม่มีอคติ เพื่อการอยู่ร่วมกันอย่างสงบ พร้อมมองถึงความขัดแย้ง ความเหลื่อมล้ํา เป็นเรื่องปกติของสังคม แต่บนความขัดแย้งต้องไม่มีเรื่องรุนแรง และทุจริต โดยมุ่งไปที่คนที่ต้องไม่ละเมิดสิทธิ์ของคนอื่น การแก้ปัญหาจึงจําเป็นต้องแก้ที่คน เน้นปฎิรูปการศึกษา กระตุ้นจิตสํานึก ยอมรับสิทธิผู้อื่น รัฐเองต้องให้ความรู้ประชาชนมากขึ้น เพื่อสร้างโอกาสเท่าเทียมกันพร้อมจําเป็นต้องสร้างเด็กรุ่นใหม่ ให้ตระหนักประโยชน์ส่วนรวมมากกว่าส่วนตน
ทั้งนี้ยอมรับความรุนแรงที่เกิดขึ้น ต้องอาศัยเวลา และความเข้าใจ ให้อภัยกัน และสร้างความไว้ใจ ส่วนการเลือกตั้ง ยังมองว่าเป็นเพียงกระแสสังคม ที่พูดกันไปเอง ขณะนี้สังคมยังมีปัญหา ความรุนแรงอยู่ โดยเฉพาะความรุนแรงทางใจ พร้อมเสนอคณะรักษาความสงบแห่งชาติหรือ คสช.ให้มีการเจรจา เปิดเวที ผู้มีส่วนได้ส่วนเสียได้ทําความเข้าใจกันมากขึ้น และบริหารความขัดแย้งของโครงสร้างทุกองค์กร อย่างไรก็ตามเน้นย้ําว่า คณะกรรมการ ป.ย.ป มีความตั้งใจ และพร้อมเปิดกว้างพูดคุย รับฟังความเห็นทั้งส่วนกลาง และภูมิภาคได้พูดคุย เพราะการให้ความเห็นเป็นประโยชน์ต่อความขัดแย้งที่ผ่านมา วอนทุกฝ่ายอย่าสร้างเงื่อนไขแนวทางสร้างความปรองดอง โดยในวันศุกร์นี้ (24 มีนาคม 2560) ได้เชิญ สถาบันวิจัยเพื่อการพัฒนาประเทศไทย หรือ TDRI และ กลุ่มปฏิรูปพลังงานเพื่อความยั่งยืนให้ข้อคิดเห็นด้วย